**Bilag 7**

**Afhentningsaftale**

*[Aftalen udfyldes af Blodcentret/Amgros ved udbuddets afslutning med de relevante informationer for hvert Blodcenter/afhentningssted. Der udarbejdes en afhentningsaftale for hvert af de syv afhentningssteder]*

**A F T A L E**

**mellem**

Blodcentret/afhentningsstedet ved

*[….]*

*[…]*

*[…]*

(i det følgende benævnt Blodcenter)

**og**

*[…]*

*[…]*

*[…]*

(i det følgende benævnt Plasmaaftageren)

# baggrund og formål

Nærværende afhentningsaftale (i det følgende benævnt ”Afhentningsaftale”) er indgået i henhold til Aftalen om Afhentning af plasma og levering af lægemidler baseret på plasma (i det følgende benævnt Aftalen) af *[dato]* mellem Leverandøren (der i denne aftale betegnes Plasmaaftageren) og Amgros I/S.

For Afhentningsaftalen gælder de i Aftalens anførte vilkår med de tilføjelser, som fremgår af denne Afhentningsaftale.

# PLASMAKVALITET

Plasmaaftageren og Blodcentret har samtidig med indgåelse af denne Afhentningsaftale indgået en Kvalitetsaftale (bilag 8 til Aftalen, i det følgende benævnt ”Kvalitetsaftale”), der indeholder bestemmelser om kvalitetsmæssige forhold i relation til plasmaet.

# INDSAMLING AF PLASMA

Under henvisning til Aftalen aftales det herved, at Plasmaaftageren i overensstemmelse med Aftalen og dennes vilkår skal afhente plasma (fuldblodsplasma samt afereseplasma) hos Blodcentret.

Plasmaaftageren afhenter plasma fra Blodcentret x gange pr. uge/måned på xxx-dag(e) indenfor tidsrummet kl. xx – yy/Blodcentrets almindelige åbningstid. *[Oplysning: Udfyldes af Amgros indenfor de rammer, der er angivet i bilag 9 for det pågældende Blodcenter, medmindre parterne særskilt aftaler andet]*

Blodcentret forventer at kunne levere *[…]* kg plasma pr. afhentning til Plasmaaftageren. *[Oplysning: Amgros Indsætter det antal kg, der fremgår af bilag 9 for det pågældende Blodcenter, medmindre Blodcentret angiver andet ved aftaleindgåelsen]*

Plasmaet afhentes i plasmabeholdere, der skal pakkes i kasser, som Plasmaaftageren vederlagsfrit skal aflevere til Blodcentret. Kasserne skal have en kvalitet og dimension, der sikrer en hensigtsmæssig håndtering og opbevaring af plasmaet. Plasmaet afhentes af Plasmaaftageren i fryseren på hvert Blodcenter.

Ved afhentningen leveres den dokumentation, som er aftalt i punkt 4.

**Blodcentrets afhentningsadresse er:** *[Angivet i bilag 9].*

Kontaktperson for Blodcentret er *[Angivet i bilag 9]* og for Plasmaaftageren *[Angivet i bilag 2]*.

# DOKUMENTATION og kommunikation

Blodcentrene mærker plasmabeholderne som angivet i Kvalitetsaftalens punkt 5.

Efter overførsel af informationer fra Blodcentret til Plasmaaftageren skal:

1. En medarbejder fra Blodcentret signere for, at temperaturforholdene vedrørende håndtering og opbevaring af Plasmaet er overholdt
2. Blodcentrets Ansvarlige Person eller udpegede QA/QC-medarbejder signerer for at reglerne om God Fremstillingspraksis er overholdt
3. Plasmaaftageren skal ved afhentning af leverancen scanne stregkoderne for plasma- og gelglas med blodprøvetransportkasseidentifikation på de respektive etiketter og kvittere for afhentningen

Ved afhentning af plasma hos Blodcentret skal Plasmaaftageren modtage de forsendelsesdokumenter, der fremgår nedenfor.

*[De aftalte forsendelsesdokumenter jf. Kvalitetsaftalens pkt. 6 kan ved indgåelse af aftalerne gentages i Afhentningsaftalen, såfremt parterne vurderer dette hensigtsmæssigt.]*

Al kommunikation, både mundtlig og skriftlig, mellem Plasmaaftageren og Blodcentret foregår på dansk.

# VEDERLAG

Plasmaaftageren betaler for Plasmaet til Amgros I/S i henhold til Aftalens pkt. 10.

Blodcentret kan ikke rette et krav på vederlag mod Plasmaaftageren.

Plasmaaftageren er ikke berettiget til vederlag for sine ydelser i relation til afhentning af plasma.

# TILLADELSER

Blodcentret har den danske Styrelse for Patientsikkerheds tilladelse til tapning, testning, håndtering, opbevaring og distribution af blod og blodkomponenter i henhold til blodforsyningsloven samt Lægemiddelstyrelsens tilladelse til fremstilling og indførsel af lægemidler og mellemprodukter, jf. tillige Kvalitetsaftalens punkt 7. Såfremt Blodcentrets tilladelser bortfalder, skal Blodcentret straks underrette Amgros I/S og Plasmaaftageren skriftligt herom.

# MISLIGHOLDELSESBEFØJELSER

Ingen af parterne kan under denne Afhentningsaftale rejse krav direkte mod hinanden.

Plasmaaftagerens og Blodcentrets eventuelle krav kan kun rejses af parterne i Aftalen om afhentning af plasma og levering af lægemidler baseret på plasma i overensstemmelse med de i denne Aftale anførte vilkår.

# TRANSPORT

Afhentningsaftalen giver Blodcentret transport til Am­gros I/S på Blodcentrets eventuelle krav mod Plasmaaftageren under Afhentningsaftalen.

# VARIGHED

Denne Afhentningsaftale består så længe Aftalen mellem Plasmaaftageren og Am­gros I/S består.

Såfremt Blodcentrets tilladelser fra den danske Styrelse for Patientsikkerhed og/eller Lægemiddelstyrelsen, jf. punkt 6, bortfalder, ophører denne Afhentningsaftale med omgående virkning.

# underskrift

|  |  |  |
| --- | --- | --- |
| Dato: |  |  |
| For Blodcentret: |  | For Plasmaaftageren: |
| \_\_\_\_\_\_\_\_\_\_\_\_\_\_\_\_\_\_\_\_\_ |  | *[Plasmaaftageren har tiltrådt Aftalen ved afgivelse af tilbud med udbudsprocessen]* |
| *[navn]* |  |  |
| *[titel]* |  |  |